Կեսօրին մոտ քննիչները հրահանգել են ռադիոկայանի աշխատակիցներին լքել գրասենյակի տարածքը՝ նշելով, որ առժամանակ լրատվամիջոցը պետք է դադարեցնի աշխատանքը: Դատախազության աշխատակիցները, սակայն, չեն հստակեցրել, թե դեռ որքան ժամանակ «Ազատության» Բաքվի բյուրոյի գործունեությունը կշարունակի կաթվածահար վիճակում մնալ: Երկար վիճաբանություններից հետո իրավապահները թույլատրել են, որպեսզի քննչական գործողություններին հետևելու նպատակով գրասենյակում մնան բյուրոյի տնօրենը, լրագրողներից երկուսն ու փաստաբան Յալչին Իմանովը: